cyanic-selkie/wikianc huggingface dataset:
Separuh Akhir Muzik Muzik 34
Separuh Akhir Muzik-Muzik 34 ialah sebuah program televisyen yang ditayangkan di TV3 sebagai sebahagian daripada proses penentuan juara dalam program mingguan Muzik Muzik di mana ia diadakan selama tiga pusingan bagi menentukan lagu mana yang layak bertanding di Anugerah Juara Lagu ke-34.
Senarai Lagu Semi-Finalis Muzik Muzik 34
Sebanyak 30 buah lagu telah layak ke peringkat separuh akhir dengan pemarkahan 40% hasil daripada undian peminat di Carta Mingguan manakala baki 60% dinilai oleh juri professional. Lagu yang bersaing telah diadili oleh Faizal Uzir (Lok U), Datuk Syafinaz Selamat, Edrie Hashim, Aznul Haidi Azmi, Aubrey Suwito, Ajai dan Azmeer selaku ketua juri.
Peringkat kumpulan Piala AFC 2015
Tiebreakers
Kelab-kelab ditentukan kedudukan mengikut mata (3 mata untuk satu kemenangan, 1 mata untuk satu seri, 0 mata untuk satu kekalahan) dan tie breakers adalah dalam susunan berikut:
Kumpulan-kumpulan
Setiap pasukan telah dinomborkan dari 1 ke 4, nombor-nombor tersebut menentukan susunan perlawanan:
Bahasa Fula
Bahasa Fula (Fulfulde 𞤊𞤵𞤤𞤬𞤵𞤤𞤣𞤫, Pulaar 𞤆𞤵𞤤𞤢𞥄𞤪, Pular 𞤆𞤵𞤤𞤢𞤪; Fula . Fulani atau Fulah  ; Peul) ialah sebuah bahasa dalam cabang Senegambia rumpun bahasa Niger-Congo dituturkan lebih 65 juta orang di sebanyak 20 buah negara rantau-rantau Afrika Barat dan Tengah.
Bahasa ini digunakan sebagai bahasa pertama oleh orang-orang Fula (Fula: Fulɓe atau Fulbhe, 𞤆𞤵𞤤𞤩𞤫) dari wilayah Senegambia dan Guinea ke Cameroon, Nigeria, dan Sudan dan oleh kelompok-kelompok terkait seperti orang-orang Toucouleur di kawasan lembah Sungai Senegal. Bahasa ini juga digunakan sebagai bahasa kedua oleh berbagai orang di wilayah tersebut, seperti Kirdi di utara Cameroon dan timur laut Nigeria.
Tulisan
Terdapat tiga sistem tulisan utama digunakan untuk menulis bahasa ini:
Ahmad Baihaki Atiqullah
Ustaz Ahmad Baihaki Atiqullah adalah ahli politik Malaysia berbangsa Melayu dari Parti Islam Se-Malaysia. Beliau merupakan Ahli Parlimen Kubang Kerian, Kelantan bertanding di atas tiket PAS pada penggal 2013-2018.
Dillagi (filem 1999)
Dillagi ialah filem drama Bollywood 1999 terbitan bersama dan arahan Sunny Deol dan lakonan Sunny Deol dan abangnya Bobby Deol dam Urmila Matondkar. Filem ini bukan satu kejayaan pecah panggung namun arahan sulung Deol dipuji.
Filem ini menjadi filem pertama Sunny Deol dan juga yang pertama beliau berlakon bersama abangnya Bobby. Gandingan ini berterusan dalam 23rd March 1931: Shaheed (2002), Apne (2007), Heroes (2008), Yamla Pagla Deewana (2011), Yamla Pagla Deewana 2 (2013), Poster Boys (2017) and Yamla Pagla Deewana: Phir Se (2018).
Heaven on Earth
Heaven on Earth aka Videsh ialah filem Kanada 2008 yang diarahkan dan ditulis oleh Deepa Mehta. Preity Zinta memainkan peranan utama Chand, seorang wanita muda India Punjabi yang menemukan dirinya dalam perkawinan diatur kasar dengan seorang lelaki Indo-Kanada, yang dilakonkan oleh pelakon teater Vansh Bhardwaj. Filem yang dikeluarkan di India dialih suara ke bahasa Hindi di bawah tajuk Videsh.
Khairiah Mohamed
Hajah Khairiah Mohamed adalah ahli politik Malaysia berbangsa Melayu dari Parti Islam Se-Malaysia. Beliau merupakan bekas Ahli Dewan Negara lantikan Kerajaan Negeri Kelantan selama 2 penggal dari tahun 2012 hingga 2018. Di peringkat parti, beliau merupakan Ahli Jawatankuasa Dewan Muslimat PAS Negeri Kelantan.
Abdullah Husin
Ustaz Abdullah Husin merupakan ahli politik Malaysia berbangsa Melayu dari Parti Islam Se-Malaysia.
Beliau merupakan bekas anggota Dewan Negeri Puteri Wangsa, Johor yang bertanding di atas tiket PAS pada penggal 2013-2018.
Di peringkat parti, beliau kini merupakan Pesuruhjaya PAS Johor.
Beliau juga telah memimpin Dewan Ulamak PAS Negeri Johor selama 20 tahun dari 1997 hingga 2017.
Semasa menjadi wakil rakyat, Kerajaan Negeri Johor telah melantik beliau sebagai Ahli Jawatankuasa Peraturan Tetap Dewan Negeri Johor.
Nik Mazian Nik Mohamad
Dato' Dr Nik Mazian Nik Mohamad adalah ahli politik Malaysia berbangsa Melayu dari Parti Islam Se-Malaysia. Beliau merupakan mantan Ahli Parlimen Pasir Puteh, Kelantan bertanding di atas tiket PAS. Beliau juga merupakan bekas ahli dewan undangan negeri di Gaal, Kelantan.
Abdullah Husin
Selepas kemelut politik Malaysia yang turut menukarkan pentadbiran kerajaan negeri Johor, Abdullah telah dilantik sebagai Pengerusi Jawatankuasa Penyelaras Khas DUN Pulai Sebatang.
Beliau juga merupakan Naib Pengerusi Perikatan Nasional negeri Johor sehingga kini.
Yu-Gi-Oh! VRAINS
Yu-Gi-Oh! VRAINS (遊☆戯☆王VRAINS（ヴレインズ）)ialah anime dan siri manga Yu-Gi-Oh! akan datang dan akan menggantikan Yu-Gi-Oh! 5D's. Siri ini pertama kali didedahkan pada 17 Disember, 2016 dalam isu Februari 2011 majalah V Jump walaupun maklumatnya telah terlepas di internet lima hari sebelumnya. Anime TV dijangka ditayangkan di TV Tokyo pada 10 May 2017 hingga 25 September 2019.
Anime ini mulai digantikan oleh Yu-Gi-Oh! Sevens, yang merupakan siri ke-7 daripada Yu-Gi-Oh!.
Dil Ne Jise Apna Kahaa
Dil Ne Jise Apna Kahaa (Orang yang Hatiku Rindukan) ialah filem Bollywood 2004 dibintangi oleh Salman Khan, Preity Zinta, Bhumika Chawla, Delnaaz Paul, Riya Sen dan Helen. Ia adalah merupakan pembuatan semula filem Return to Me (2000), yang dibintangi oleh David Duchovny dan Minnie Driver.
Aishwarya Rai dan Amrita Rao dianggap sebagai peranan utama dalam pengarah sulung Atul Agnihotri.
Seni kontemporari
thumb|Joan Miró, Dona i Ocell, 1982, 22×3m (72×9.8 kaki), Parc Joan Miró, Barcelona, Sepanyol Seni kontemporari ialah seni hari ini, dihasilkan pada pertengahan kedua abad ke-20 atau pada abad ke-21. Seniman kontemporari bekerja dalam dunia yang berpengaruh secara global, budaya, dan teknologi. Seni mereka adalah kombinasi dinamik bahan, kaedah, konsep, dan subjek yang terus mencabar sempadan yang telah berjalan dengan baik pada abad ke-20. Pelbagai dan eklektik, seni kontemporari secara keseluruhannya dibezakan oleh kekurangan prinsip seragam, penganjur, ideologi, atau "-isme". Seni kontemporari ialah sebahagian daripada dialog kebudayaan yang menyangkut rangka kerja kontekstual yang lebih besar seperti identiti peribadi dan budaya, keluarga, komuniti, dan kewarganegaraan.
Dalam bahasa Inggeris vernakular, moden dan kontemporari ialah sinonim, mengakibatkan beberapa pengertian istilah seni moden dan seni kontemporari oleh bukan pakar.
Franco Baresi
Franchino Baresi (lahir 8 Mei 1960) merupakan seorang bekas pemain dan pengurus bola sepak Itali. Sepanjang kariernya selama 20 tahun bersama Milan, beliau sering beraksi sebagai sweeper atau bek tengah dengan menjadi kapten pasukan kelab itu buat selama 15 musim. Beliau dianggap sebagai salah satu pemain pertahanan terbaik sepanjang zaman dan menghuni tempat ke-19 dalam senarai 100 pemain terhebat pada abad ke-20 yang dikeluarkan oleh majalah World Soccer. Bersama Milan, beliau telah menjuarai tiga gelaran Liga Juara-Juara Eropah, enam kejuaraan Serie A, empat trofi Supercoppa Italiana, dua gelaran Piala Super Eropah dan dua trofi Piala Antara Benua.
Bersama pasukan kebangsaan Itali, beliau merupakan anggota skuad Itali yang merangkul trofi Piala Dunia 1982. Beliau juga beraksi dalam saingan Piala Dunia 1990, di mana beliau disenaraikan ke dalam Pasukan Terbaik Kejohanan selepas membantu Itali menduduki tempat ketiga kejohanan. Dalam kejohanan Piala Dunia 1994 pula, beliau dijadikan sebagai kapten pasukan Itali dan menjadi tonggak penting pasukan untuk mara ke perlawanan akhir kejohanan walaupun beliau gagal menyumpurnakan tendangan penalti dalam aksi penentuan penalti yang berakhir dengan kemenangan Brazil. Baresi juga mewakili Itali dalam Kejohanan Eropah pada edisi 1980 dan 1988 serta kejohanan Olimpik 1984, yang mana setiap kejohanan disertainya itu menyaksikan Itali layak ke peringkat separuh akhir.
Abang beliau yang juga bekas pemain bola sepak iaitu Giuseppe Baresi. Selepas menyertai pasukan senior Milan sebagai pemain muda, Franco Baresi pada awalnya digelar "Piscinin", daripada dialek Milan yang bermaksud "yang kecil". Selepas mempamerkan pencapaian dan kemahirannya, beliau kemudiannya dikenali sebagai "Kaiser Franz", untuk merujuk kepada pemain sweeper, Franz Beckenbauer. Pada tahun 1999, beliau telah diundi sebagai Pemain Terbaik Milan Abad Ini. Selepas mengakhiri musim terakhirnya bersama Milan pada tahun 1997, pihak kelab mengisytiharkan nombor jersi 6 beliau sebagai nombor penghargaan dan tidak digunakan lagi. Beliau telah disenaraikan oleh Pelé sebagai salah satu 125 Pemain Bola Sepak Terhebat dalam majlis anugerah ulang tahun FIFA selama seabad pada tahun 2004. Baresi juga dimasukkan ke dalam Dewan Kemahsyuran Bola Sepak Itali pada tahun 2013.
Kerjaya kelab
Seorang produk dari akademi Milan, Baresi menghabiskan kariernya yang bertahan selama 20 tahun bersama Milan. Beliau melakukan penampilan sulungnya di Serie A semasa berusia 17 tahun pada 23 April 1978. Pada mulanya, beliau ditolak oleh pasukan belia Internazionale, yang sebaliknya memilih abangnya, Giuseppe. Lalu, pasukan belia Milan mendapatkan Franco Baresi. Kedua-dua adik beradik itu masing-masing mengetuai pasukan mereka. Gambar mereka berdua menjadi ikon derby della Madonnina sepanjang era 1980-an.
thumb|230px|Baresi bersama Milan pada 1979. Pada musim berikutnya, beliau menjadi anggota kesebelasan utama pasukan dengan beraksi sebagai sweeper dan bek tengah. Musim itu menyaksikan Milan merangkul kejuaraan liga kesepuluh di kala beliau beraksi sebaris dengan pemain-pemain seperti Fabio Capello dan Gianni Rivera.
Kejayaan ini diikuti oleh zaman kegelapan dalam sejarah Milan apabila Milan tersingkir ke Serie B sebanyak dua kali pada awal 1980-an. Milan tersingkir ke divisyen kedua pada tahun 1980 apabila terlibat dalam skandal pengaturan perlawanan. Milan tersingkir ke Serie B buat kali kedua pula pada musim 1981–82 apabila mereka menghuni tangga ketiga tercorot liga selepas mereka baharu melakukan kemunculan semula di Serie A. Walaupun beliau sebahagian daripada skuad Itali yang beraksi di kejohanan Euro 1980 dan menjuarai Piala Dunia 1982, Baresi tetap untuk kekal bersama Milan dengan merangkul kejuaraan Serie B buat kali kedua semasa musim 1982-83 lalu membawa Milan kembali semula ke Serie A. Setelah Aldo Maldera dan Fulvio Collovati meninggalkan kelab pada tahun 1982, Baresi telah dilantik sebagai kapten pasukan Milan pada usia 22 tahun. Beliau seterusnya mengekalkan kedudukannya tersebut sehinggakan beliau menjadi simbol dan pemimpin pasukan. Semasa tempoh kemerosotan ini, Baresi berjaya meraih trofi Piala Mitropa pada 1982 dan melangkah ke perlawanan akhir Coppa Italia pada musim 1984–85 meskipun pasukannya gagal untuk melebarkan dominasi di Serie A.
Pada penghujung 1980-an dan memasuki awal 1990-an, Baresi menjadi jantung barisan pertahanan pasukan bersama-sama dengan Paolo Maldini, Alessandro Costacurta, Mauro Tassotti dan kemudiannya Christian Panucci di bawah kendalian pengurus Arrigo Sacchi dan Fabio Capello. Barisan pertahanan ini dianggap sebagai salah satu barisan terhebat pada sepanjang zaman. Apabila trio serangan dari Belanda yang terdiri daripada Marco van Basten, Ruud Gullit dan Frank Rijkaard tiba di Milan pada lewat 1980-an, Milan memulakan bibit-bibit kegemilangan di peringkat domestik dan antarabangsa, antara tempoh 1987 dan 1996 yang merupakan punca kejayaan kelab. Pada masa itu, Milan dibarisi bintang-bintang terkemuka Itali dan antarabangsa seperti Roberto Donadoni, Carlo Ancelotti, Marco van Basten, Ruud Gullit, Frank Rijkaard dan kemudiannya Demetrio Albertini, Dejan Savićević, Zvonimir Boban, Marcel Desailly, George Weah, Jean-Pierre Papin, Brian Laudrup dan Roberto Baggio. Di bawah kendalian Sacchi, Milan menjuarai Serie A pada musim 1987–88 manakala Baresi membantu Milan untuk hanya dibolosi sebanyak 14 jaringan sahaja. Gelaran ini disusuli oleh kejayaan Supercoppa Italiana pada 1988 serta kejayaan Piala Eropah secara dua musim berturut-turut pada 1988–89 dan 1989–90; Dalam aksi final Piala Eropah 1990, Baresi selaku kapten pasukan memainkan peranan penting di barisan pertahanan untuk membantu Milan mempertahankan status juara bertahan serta memastikan gawang tidak dibolosi pasukan lawan dengan menyaksikan kemenangan 1-0 ke atas Benfica. Baresi juga menduduki naib juara selepas rakan sepasukannya, van Basten untuk anugerah Ballon d'Or pada 1989 dengan menewaskan rakan sepasukannya yang lain Frank Rijkaard. Beliau juga dianugerahkan sebagai Pemain Terbaik Serie A pada musim 1989–90. Milan turut melangkah ke perlawanan akhir Coppa Italia pada musim 1989–90.
Baresi seterusnya merangkul empat lagi kejuaraan Serie A di bawah bimbingan pengurus Fabio Capello termasuklah tiga kejayaan berturut-turut pada musim 1991–92, 1992–93 dan 1993–94. Baresi membantu Milan untuk menjadi pasukan kebal daripada menghadapi sebarang kekalahan dalam saingan liga pada musim 1991–92 sekali gus Milan mencatatkan 58 perlawanan tanpa sebarang tewas. Milan juga menghasilkan rekod jaringan sebanyak 74 gol pada musim itu. Pada musim 1993–94, Baresi membantu Milan untuk hanya dibolosi sebanyak 15 jaringan di Serie A. Selain itu, Baresi juga merangkul tiga gelaran Supercoppa Italiana berturut-turut di bawah pengurusan Capello pada tahun 1992, 1993 dan 1994. Milan juga melangkah ke final Liga Juara-Juara Eropah secara tiga musim berturut-turut pada musim 1992–93, 1993–94 dan 1994–95, dengan tewas kepada Marseille pada edisi 1992–93 dan Ajax pada 1994–95. Baresi merangkul kejayaan Piala Eropah/Liga Juara-Juara ketiga dalam kariernya pada tahun 1994 dengan menundukkan "Pasukan Impian" Barcelona yang diterajui oleh Johan Cruyff 4–0. Baresi juga berjaya menjuarai Piala Super Eropah 1994 walaupun Milan menghadapi kekalahan dalam Piala Antara Benua 1994, Piala Super Eropah 1993 dan Piala Antara Benua 1993. Di bawah kendalian Capello, Milan berjaya merampas semula kejuaraan Serie A ketika musim 1995–96, kejayaan liga keenam buat Baresi.
Baresi bersara pada penghujung musim 1996–97 pada usia 37 tahun. Sepanjang 20 musimnya bersama Milan, beliau telah meraih enam gelaran Serie A, tiga trofi Piala Eropah/Liga Juara-Juara Eropah (secara jumlahnya lima final disertainya), dua Piala Antara Benua (empat final keseluruhannya), empat trofi Piala Super Eropah (lima final keseluruhannya), empat Supercoppa Italiana (lima final keseluruhannya), dua gelaran Serie B dan satu Piala Mitropa. Beliau menjaringkan 31 gol untuk Milan, di mana 21 daripadanya merupakan sepakan penalti. Walaupun seorang pemain pertahanan, beliau merupakan penjaring terbanyak bagi kejohanan Coppa Italia pada musim 1989–90. Beliau menjarinkan gol terakhirnya untuk Milan pada 27 Ogos 199 dalam aksi menewaskan Padova 2-1. Dalam mengenang jasa dan sumbangannya, Milan telah membersarakan jersi nombor 6 miliknya yang disarung oleh Baresi pada sepanjang kariernya. Lilitan kapten pasukan yang dipakainya selama 15 musim telah diserahkan kepada Paolo Maldini sebagai penggantinya. Milan mengadakan perlawanan sambutan untuk meraikan penghargaannya yang dilangsungkan pada 28 Oktober 1997 di San Siro sambil menampilkan ramai bintang bola sepak terkemuka.
Kerjaya antarabangsa
Pada usia 20 tahun, semasa beliau mewakili pasukan bawah-21 Itali, Baresi telah disenaraikan ke dalam skuad Itali yang akan menghadapi kejohanan Euro 1980 (bersama abangnya, Giuseppe) yang dikendalikan oleh pengurus Enzo Bearzot. Kejohanan itu diadakan di tanah airnya dan menyaksikan Itali menduduki tempat keempat kejohanan. Walau bagaimanapun, tidak seperti abangnya, Franco tidak diberi peluang untuk melakukan sebarang kemunculan sepanjang kejohanan. Kejohanan Euro 1980 merupakan satu-satunya kejohanan yang menampilkan dua adik-beradik mewakili pasukan Itali dalam sesuatu kejohanan besar. Pada usia beliau yang mencecah 22 tahun, Baresi telah dimasukkan ke dalam skuad Itali yang bertandang ke kejohanan Piala Dunia 1982. Pasukan Azzurri merangkul trofi Piala Dunia ketiga mereka selepas mengecewakan Jerman Barat dalam aksi final. Namun, Baresi sekali lagi tidak dipilih untuk beraksi sepanjang kejohanan berlangsung. Baresi juga sebahagian daripada skuad Itali yang mengambil bahagian dalam Sukan Olimpik 1984. Itali menduduki tempat keempat dalam kejohanan itu selepas tewas kepada Brazil pada peringkat separuh akhir dan tewas kepada Yugoslavia pada aksi penentuan pingat gangsa. Baresi juga menempa nama sebagai penjaring gol Itali dalam kejohanan itu pada aksi peringkat kumpulan menentang Amerika Syarikat.
Baresi melakukan penampilan sulungnya untuk skuad senior dalam aksi kelayakan Euro 1984 menentang Romania pada 14 Disember 1982 yang berakhir dengan keputusan terikat seri tanpa jaringan. Walau bagaimanapun, Itali akhirnya gagal untuk mara ke kejohanan akhir.
thumb|left|230px|Baresi dicabar oleh penyerang Brazil, [[Romário dalam aksi final Piala Dunia 1994.]] Baresi tidak tersenarai ke dalam skuad Piala Dunia 1986 oleh jurulatih Enzo Bearzot, yang melihat beliau lebih kepada pemain tengah berbanding pemain pertahanan (walaupun abangnya Giuseppe dipilih kerana peranannya sebagai pemain pertahanan menjelang Piala Dunia, turut sama ialah Roberto Tricella). Beliau kembali ke pangkuan skuad utama semasa kejohanan Euro 1988 dengan beraksi sebagai sweeper. Itali berjaya mara ke peringkat separuh akhir yang berada di bawah kendalian Azeglio Vicini. Baresi juga beraksi sebagai tonggak utama pasukan dan tampil adlam setiap perlawanan. Beliau melakukan penampilan sulungnya di Piala Dunia pada edisi 1990 yang diadakan di tanah airnya. Beliau beraksi dalam setiap perlawanan Itali di kejohanan itu di posisi pertahanan tengah sebelum Itali menamatkan kejohanan di tempat ketiga selepas disingkirkan oleh juara bertahan, Argentina pada peringkat separuh akhir menerusi penentuan penalti. Baresi membantu barisan pertahanan Itali untuk memastikan lima perlawanan tidak dibolosi secara berturut-turut serta hanya dibolosi dua jaringan sahaja. Seterusnya, pasukan Itali kekal tidak mengalami kekalahan dengan menghasilkan rekod Piala Dunia selama 518 minit. Prestasinya yang cemerlang sepanjang kejohanan itu telah membolehkannya menempah tempat ke dalam anugerah Pasukan Terbaik Kejohanan.
Selepas menggantikan Giuseppe Bergomi sebagai kapten pasukan untuk kejohanan Piala Dunia 1994 di bawah kendalian bekas pengurusnya di Milan iaitu Arrigo Sacchi, Baresi mengalami kecederaan pada meniskus dalam aksi kedua peringkat kumpulan menentang Norway. Perkembangan ini memaksa beliau untuk terlepas sebahagian besar aksi kejohanan. Beliau kembali menyertai skuad 25 hari kemudian dalam aksi final. Dengan membantu Itali memastikan gawang pasukan tidak dibolosi menentang Brazil, beliau mempamerkan aksi cemerlang dalam permainan secara defensif walaupun tiada kelibat rakan sepasukannya di Milan seperti Alessandro Costacurta dan Mauro Tassotti. Selepas permainan terikat seri tanpa jaringan pada masa tambahan, Baresi seterusnya gagal untuk menyempurnakan tendangan penaltinya sambil menghadapi kekejangan otot dan keletihan. Selepas tendangan penalti gagal disudahkan oleh Daniele Massaro dan Roberto Baggio, Itali tewas kepada Brazil melalui penentuan penalti.
Berikutan kekalahan dalam saingan Piala Dunia, Baresi melakukan satu kemunculan lagi untuk Itali dalam aksi kelayakan Euro 1996 menentang Slovenia pada 7 September 1994 yang berakhir dengan keputusan seri 1-1. Baresi akhirnya bersara daripada pentas antarabangsa pada usia 34 tahun dengan menyerahkan lilitan kapten pasukan kepada rakan sepasukannya di Milan, Paolo Maldini. Baresi telah melakukan 81 penampilan bersama Itali dengan menjaringkan satu gol dalam aksi persahabatan menewaskan Kesatuan Soviet. Beliau juga merupakan salah seorang daripada tujuh pemain yang pernah meraih pingat emas, perak dan gangsa di kejohanan Piala Dunia sepanjang karier antarabangsanya.
Kerjaya jurulatih
thumb|Kedua-dua adik-beradik, Giuseppe (kiri) dan Franco (kanan) Baresi berentap sesama mereka dalam pertembungan Milan 1979-80. Pada 1 Jun 2002, Baresi secara rasminya dilantik sebagai pengarah bola sepak di kelab Fulham tetapi pertikaian yang berlaku antara Baresi dengan jurulatih Fulham pada masa itu, Jean Tigana telah memaksanya untuk meletakkan jawatan pada bulan Ogos.
Beliau dilantik menjadi ketua jurulatih pasukan bawah-20 Primavera Milan. Pada tahun 2006, beliau telah dipindahkan oleh pihak kelab untuk mengendalikan skuad bawah-19 Berretti, apabila bekas rakan sepasukannya, Filippo Galli menggantikan beliau untuk melatih skuad Primavera. Baresi akhirnya bersara daripada menjadi jurulatih dan digantikan oleh Roberto Bertuzzo.
Kehidupan peribadi
Franco Baresi merupakan adik kepada pemain legenda Inter, Giuseppe Baresi. Sebagai pemain muda, kedua-dua pemain ini mencuba nasib di Inter, tetapi bakat Franco telah ditolak lalu beliau dibawa masuk ke Milan. Disebabkan beliau merupakan pemain yang lebih muda, maka Franco pada mulanya dikenali sebagai "Baresi 2". Walau bagaimanapun, oleh sebab kejayaan demi kejayaan yang dikecapi Franco dan peningkatan popularitinya sepanjang kariernya, Giuseppe kemudiannya terpaksa dikenali sebagai "Baresi lain", walaupun dia juga meraih kejayaan dan pencapaian yang berharga.
Ashri Chuchu
Ashri bin Chuchu (lahir 27 Februari 1991 di Sarawak) merupakan seorang pemain bola sepak Malaysia yang bermain sebagai pemain sayap untuk Sarawak United FC dalam Liga Perdana Malaysia.
Arquebus Jiaozhi
thumb|Arquebus Jiaozhi pada tahun 1739. Lukisan dari "Upacara istana kerajaan" (皇朝 禮 器 圖 式) dari dinasti Qing. Arquebus Jiaozhi merujuk kepada beberapa jenis senjata api mesiu yang diproduksi secara bersejarah di Vietnam. Halaman ini juga menyertakan musket (senapang lantak) Vietnam — kerana definisi awal dari musket adalah "arquebus berat". Istilah arquebus Jiaozhi berasal dari kata Cina Jiao Chong (交銃, artinya 'Arquebus Jiaozhi'), sebuah generalisasi senjata api yang berasal dari Dai Viet.
Sejarah
Dai Viet dulunya memiliki tradisi awal dalam menggunakan senjata mesiu, mungkin diimport dari Dinasti Ming. Pada akhir abad ke-14, raja Che Bong Nga dari Champa tewas dalam pertempuran ketika dia terkena tembakan meriam tangan tentera Tran ketika dia melakukan tinjauan di Sungai Hai Trieu. Sehingga dinasti Ho, Ho Nguyen Trung membina meriam Than Co Sang. Pada masa Lê So, senjata mesiu mula digunakan secara meluas dalam tentera. Di Thailand, sebuah meriam tangan ditemui yang awalnya dipercayai berasal dari China, tetapi berdasarkan prasasti pada senjata tersebut, mereka mengesahkan asal Dai Viet. Kemungkinan besar ini adalah peninggalan pencerobohan kerajaan Lanna (sekarang Chiang Mai) di bawah Le Thanh Tong pada tahun 1479–1484.
Pada abad ke-16, ketika orang-orang Eropah datang ke Dai Viet untuk berdagang, senjata Barat dibeli oleh tuan-tuan untuk melengkapkan tentera mereka dan musket mula diimport ke Dai Viet sejak itu. Tome Pires dalam Suma Oriental (1515) menyebutkan bahawa Cochin China memiliki musketir dan bombard kecil yang tak terhitung jumlahnya. Pires juga menyebutkan bahawa bubuk mesiu digunakan dalam perang dan hiburan. Senapang lontak Dai Viet tidak hanya digunakan secara meluas di dalam negeri, tetapi juga diperkenalkan ke Dinasti Ming setelah konflik perbatasan antara dinasti Mac dan kelompok etnis minoriti di Guangxi dan Yunnan. thumb|Dua arquebus Vietnam dengan penutup debu mereka. Dari rak senjata Cornelis Tromp, bertarikh 1650–1679 Masihi. Askar Melayu dan Trinh Vietnam menggunakan penutup buluh di laras arquebus matchlock mereka dan mengikatnya dengan rotan, agar mereka tetap kering ketika berbaris dalam hujan. Orang Vietnam juga mempunyai sebatang buluh yang lebih kecil untuk diletakkan di atas laras, untuk mengelakkan senapang terkumpul debu ketika diletakkan di rak senjata. Orang Vietnam menggunakan arquebus seperti itu untuk mengganggu armada Sepanyol di lepas pantai pada akhir abad ke-16 dengan beberapa kejayaan. Bentuk senapang ini serupa dengan istinggar, tetapi memiliki popor yang lebih panjang. thumb|Dua senapang matchlock Vietnam (pertama dan kedua dari atas).
Arquebus Jiaozhi bukan hanya sangat dihargai oleh orang Cina, tetapi juga dipuji terutama oleh pemerhati Barat kerana ketepatannya yang tinggi dalam apa yang mereka lihat dalam perang Le-Mac dan Trinh-Nguyen. Dinasti Minh juga menilai arquebus Dai Viet sebagai "senapang terbaik di dunia", bahkan melebihi senapang Uthmaniyyah, senapang Jepun dan senapang Eropah. Menurut Dr. Ly Ba Trong, bekas ketua jabatan sejarah di Universiti Thanh Hoa: "Pada akhir Dinasti Ming, orang-orang Annam mengembangkan senapang korek api dengan prestasi yang sangat baik, yang disebut orang Cina 'Jiao Chong' (yang bermaksud senapang Jiaozhi). Sebilangan orang berpendapat bahawa senapang jenis ini lebih unggul daripada 'Niao Chong' (鳥銃, 'arquebus burung') buatan Barat dan Jepun dan juga 'Lu Mi Chong' (魯密銃, 'arquebus Rûm') dari segi kuasa dan prestasi."Luu Hien Dinh, yang hidup pada akhir dinasti Ming dan awal Thanh, memberi komen: "'Senapang matchlock Jiaozhi adalah yang terbaik di dunia.'"Senapang Dai Viet dapat menembus beberapa lapisan baju besi, boleh membunuh 2 hingga 5 orang dengan satu peluru tetapi tidak mengeluarkan suara yang kuat ketika ditembak. Catatan zaman Qing, 南越筆記 (Nányuè bǐjì) menyamakan arquebus Jiaozhi dengan arquebus Jawa.
thumb|Ukiran kayu Vietnam abad ke-17, menunjukkan seorang penembak arquebus. Pada akhir abad ke-17 Masihi, tentera Trinh menggunakan senapang panjang, dengan laras yang panjangnya hanya antara 1.2 hingga 2 meter, sehingga beratnya lebih berat. Mereka dibawa ke belakang lelaki dan melepaskan peluru 124 g. Untuk menembak memerlukan pendirian, dari sekeping kayu sepanjang 1.83–2.13 m.
Senapang serupa dengan gingal, dengan dudukan kayu dan garpu pusing juga dilaporkan: "'Satu hujung pedati disokong dengan 2 kaki, atau garpu setinggi 3 kaki, yang lain terletak di atas tanah. Senapang diletakkan di bahagian atas, di mana terdapat soket besi agar senapang dapat disandarkan, dan garpu pusing untuk memutar moncong dengan cara apa pun. Dari bongkahan senapang ada stok pendek bagi lelaki yang menembakkan pistol untuk melintangnya, dan meletakkannya di bahu ...'"Walaupun pada akhir abad ke-18, musketeer Nguyen bergantung pada senapang matchlock panjang dengan pusing dan kaki tiga.
Jins Shamsuddin Productions
Sejarah
Syarikat ini ditubuhkan oleh seniman Tan Sri Dato' (Dr.) Jins Shamsuddin. Berbekalkan modal yang ada, beliau menubuhkan syarikat perfilemannya sendiri dengan filem kebanyakkannya bertemakan "Esok", seperti Tiada Esok Bagimu.
Kejayaan
Syarikat ini telah menempa beberapa kejayaan dalam industri. Antaranya, kejayaan filem Bukit Kepong menjadi filem Melayu dan filem epik Malaysia yang menelan kos kira-kira RM1.3 juta untuk membuat dan mengumpul RM1.7 juta pada pecah panggung dan mendapat pencapaian box office, sekaligus memenangi lapan anugerah di Festival Filem Malaysia ke-3, termasuk Filem Terbaik.
Filemografi
Antara filem yang diterbitkan bawah syarikat ini:
The Hero: Love Story of a Spy
The Hero: Love Story of a Spy ialah sebuah filem aksi Bollywood India 2003 arahan Anil Sharma. Filem ini dibintangi oleh Sunny Deol, Preity Zinta dan Priyanka Chopra. Filem ini menjadi filem dengan keuntungan tertinggi ketiga pada tahun tersebut. Ia menandakan penampilan Bollywood pertama Priyanka Chopra.
Runut bunyi
Muziknya digubah oleh Uttam Singh. Liriknya ditulis oleh Anand Bakshi dan Javed Akhtar.
The Last Lear
The Last Lear ialah filem drama India 2007 yang diarahkan oleh Rituparno Ghosh. Filem ini memenangi Anugerah Kebangsaan India untuk Filem Cereka Terbaik dalam Bahasa Inggeris pada tahun 2007. Bintang filem Amitabh Bachchan, Preity Zinta, Arjun Rampal, Divya Dutta, Shefali Shah dan Jisshu Sengupta. Shefali Shah memenangi Anugerah Pelakon Terbaik Pelakon Terbaik untuk peranannya dalam filem itu. Ia diterbitkan oleh Arindam Chaudhuri dari Planman Motion Pictures.
Armaan (filem 2003)
Pelakon
Barisan pelakon disenaraikan mengikut urutan abjad
Mohd Shahrol Saperi
'''Mohd. Shahrol bin Saperi''' (lahir 12 Oktober 1984 di Sarawak) merupakan seorang pemain bola sepak Malaysia yang bermain sebagai pemain tengah untuk Sarawak FA dalam Liga Super Malaysia.
Mahesh Babu
Mahesh Babu (lahir Mahesh Ghattamaneni pada 9 Ogos 1975) ialah pelakon, penerbit, personaliti media, dan dermawan India yang terkenal dengan karya-karyanya di pawagam Telugu. Beliau memiliki rumah produksi G. Mahesh Babu Entertainment Pvt. Ltd. Anak kepada pelakon Krishna, Mahesh membuat kameo sebagai pelakon kanak-kanak dalam Needa (1979), pada usia empat tahun, dan berlakon dalam lapan filem lain sebagai seorang pelakon kanak-kanak. Beliau membuat penampilan pertamanya sebagai pelakon utama dengan Rajakumarudu (1999) dan memenangi Anugerah Nandi Negeri untuk Penampilan Sulung Lelaki Terbaik.
Ahmad Marzuk Shaary
Yang Berhormat Datuk Haji Ahmad Marzuk Shaary adalah ahli politik Malaysia berbangsa Melayu dari Parti Islam Se-Malaysia. Beliau merupakan Ahli Parlimen Pengkalan Chepa, Kelantan bertanding di atas tiket PAS. Di peringkat parti, beliau merupakan Ahli Jawatankuasa PAS Pusat. Dalam Kabinet Malaysia 2020, beliau dilantik sebagai Timbalan Menteri di Jabatan Perdana Menteri Malaysia (Hal Ehwal Agama).
Bunga Isme
Noor Ayu Fatini Mohd Bakhari atau lebih dikenali sebagai Bunga (kadangkala dirujuk sebagai Bunga Isme; lahir 24 Januari 2000) merupakan seorang penyanyi dan pelakon wanita Malaysia. Terkenal dengan imej berbaju kurung sambil mengadakan persembahan, beliau mula mendapat perhatian media antarabangsa selepas muncul dalam rencana The New York Times dan rakaman video terbitan Bloomberg. Beliau mula meraih kejayaan komersial menerusi single sulungnya, "Bunga" pada 2019.
Kerjaya
Bunga mula dikenali umum menerusi satu klip video di YouTube bertajuk 16 Baris bersama Joe Flizzow meraih jumlah tontonan sebanyak 1.4 juta.
Bunga telah terpilih untuk menjayakan persembahan di festival kesenian Melayu, Pesta Raya yang diadakan di Singapura. Beliau kemudiannya mengikat kontrak bersama Warner Music Malaysia dan seterusnya muncul dengan single pertamanya, "Bunga".
Pada tahun 2020, beliau memulakan kerjaya lakonan dengan membintangi telefilem Aku, Bunga arahan Kabir Bhatia dan dibintangi bersama Ben Amir dan Naim Daniel. Ia memulakan tayangan perdana di Astro First pada 13 Ogos 2020. Selain berlakon, beliau turut menyumbangkan runut bunyi telefilem yang bertajuk "Apadehal". Menurut Bunga, cerita yang dipaparkan bukan 100 peratus kisah hidupnya. Untuk menjayakan Aku, Bunga, beliau mengikuti kelas lakonan di bawah bimbingan Fauziah Ahmad Daud sebelum memasuki set penggambaran.
Beliau bersama Ali Gatie berkolaborasi menerusi lagu "Welcome Back" versi bahasa Melayu daripada lagu asal bertajuk sama dalam bahasa Inggeris nyanyian asal Gatie dan Alessia Cara yang dikeluarkan pada September 2020.
Pada 12 Februari 2021, Bunga melancarkan single terbaharu, "Intan Payung" menampilkan Ratu Pop Etnik Negara, Noraniza Idris.
Lagu ini merupakan ciptaan bersama Bunga dan penerbit muzik, pencipta lagu dan penyanyi rap yang semakin meningkat naik, Luca Sickta. Susunan muzik "Intan Payung" diberikan elemen muzik Gamelan oleh penerbit Luca Sickta yang sememangnya cukup dikenali di atas kecenderungannya mengangkat seni muzik Melayu dalam karya-karya popularnya seperti "Gong Nekara", "Zuhud" dan "7 Nasihat". Lirik yang ditulis oleh Bunga ini menceritakan tentang peri pentingnya mempunyai ketahanan diri dalam menghadapi cabaran menuju kejayaan.
Muzik video "Intan Payung" telah dilancarkan secara rasmi di YouTube pada 8 April 2021. Muzik video ini dilaporkan berjaya mencecah 23 ribu tontonan di YouTube dalam masa 24 jam ia dilancarkan. Sambutan luar biasa itu kerana kualiti, konsep moden klasik pada muzik video itu serta tarian yang ditampilkan menarik untuk ditonton. Setelah empat bulan dilancarkan, muzik video lagu ini berjaya meraih lima juta tontonan di YouTube dan telah mendominasi carta-carta radio di Malaysia.
Pada 25 Jun 2021, beliau melancarkan single terbaharu bertajuk "Mereng". Ia dipilih sebagai runut bunyi untuk telefilem berjudul Holiday Aji Tom.
Bekerjasama dengan Siti Nordiana, Bunga menyumbangkan suaranya dalam lagu "Amaran" yang berentak muzik tarian elektronik (EDM), trap dan hip hop. Dikeluarkan pada 26 November 2021, lirik lagu ini antara lain menyelitkan nasihat insan yang pernah melalui dunia percintaan.
Beliau kemudian muncul sebagai artis undangan dalam lagu "Bambino" nyanyian Layla Sania. Ia merupakan kolaborasi pertama Bunga dalam bahasa Mandarin.
Kehidupan peribadi
Bunga ialah lulusan Diploma Pentadbiran Perniagaan di Universiti Teknologi MARA (UiTM), Seremban 3. Beliau gemar mengisi masa dengan menulis puisi.
Beliau mengumumkan pada September 2021 bahawa beliau telah berjaya memiliki rumah sendiri pada usia 21 tahun.
Imej umum
Bunga dikenali sebagai penyanyi rap wanita bertudung pertama di Malaysia dan tampil mengenakan baju kurung setiap kali tampil di pentas. Beliau berkata mengenai penampilannya:
Beliau menjadikan Yuna sebagai idolanya dalam bidang muzik dan menyatakan hasrat ingin bekerjasama dengannya. Bunga berkata: "Saya teruja apabila Yuna sudi memberi komen. Saya tidak sangka, Yuna rupa-rupanya mengikuti akaun IG saya. Sejujurnya, saya menyimpan hasrat untuk bekerjasama dengannya. Tetapi saya tidak mahu terburu-buru kerana perjalanan saya masih jauh. Insya-Allah, apabila tiba masanya, saya akan mengundang Yuna untuk bekerjasama,".
Dalam temuramah bersama South China Morning Post, Bunga berkata "menjadi rapper wanita tidak semestinya saya perlu bersikap seperti lelaki atau samseng". Menyifatkan nyanyian bukan kerjaya pilihan, beliau berkata dalam temuramah bersama Associated Press: "Cita-cita saya ingin menjadi ahli politik dan peguam".
The Evil Marriage
The Evil Marriage adalah filem aksi langsung Pakistan. Filem ini ditulis dan diarahkan oleh Rana Abrar. Ia akan disiarkan di seluruh dunia pada November 2019.
Ringkasan
Pada suatu masa dahulu, jauh di dalam hutan yang gelap terletak satu istana yang terulung yang didiami oleh seorang Raja yang kejam bersama pengawal-pengawal nya yang jahat. Suatu hari, salah seorang daripada tukang tilik beliau menunjukkan satu cermin ajaib dan seorang gadis jelita melalui cermin tersebut dan memberitahu bahawa jika beliau ingin terus menjadi raja beliau harus mengahwini gadis itu. Cerita"Filem Perkahwinan Yang Kejam" adalah mengenai satu watak yang bernama "Nur" (seorang gadis) yang telah diculik oleh pengawal Raja yang kejam dan dia dibawa ke dunia yang berbeza di mana dia perlu mengahwini raja tersebut untuk memastikan beliau terus bertakhta. Namun begitu, seseorang bakal menerokai hutan yang gelap menuju ke istana berpuaka itu untuk menyelamatkan gadis tersebut.
Tokuji Iida
Tokuji Iida (飯 田 徳 治Īda Tokuji, 6 April 1924-19 Jun, 2000) adalah bekas pemain bola lisut pertama dalam Nippon Professional Baseball.
Kehidupan awal
Iida dilahirkan di Yokohama dan menghadiri Asano High School, iaitu tempat dia bermain besbol. Iida tidak pergi ke kolej.
Nankai Hawks
Iida memulakan kerjaya profesionalnya dengan Nankai Hawks dari Liga Besbol Jepun pada tahun 1947. Dia menjumpai kejayaan dengan cepat, memimpin pasukan itu pada tahun 1949, dan memenangi 4 Anugerah Terbaik Sembilan berturut - turut dari 1950 hingga 1953. Beliau mengetuai liga di RBI pada tahun 1951. Pada tahun 1955, beliau merupakan pemenang Anugerah Sembilan Terbaik dan MVP Liga Pasifik. Dia juga dipilih sebagai pemain utama Siri Jepun selepas memukul dua larian. Pada tahun 1956, beliau bermain dalam 154 permainan, menetapkan rekod NPB, yang dikongsi dengan Kohei Sugayama dan Shinya Sazaki. Dengan Hawks, Kazuto Tsuruoka, Chusuke Kizuka, Kazuo Kageyama, dan Iida semua membentuk apa yang dikenali sebagai Million Dollar Infield, dengan Tsuruoka dan Iida menjadi Hall of Famers, Kizuka yang All-Star selama enam kali, dan Kageyama, pemenang anugerah "Rookieof The Year".
Kerjaya dan kematian pengurus
Iida menjadi pengurus ke-8 Swallows, yang kemudian dikenali sebagai Atoms, pada tahun 1966, digantikan oleh Takehiko Bessho pada tahun 1968 selepas 3 musim berturut-turut. Tidak lama selepas itu, pada tahun 1969, beliau dilantik sebagai pengurus Hawks, digantikan dengan Katsuya Nomura pada tahun berikutnya, selepas kempen 50-76-4, yang terakhir berakhir di Liga Pasifik. Rekod pengurusan NPBnya adalah 224-292-18. Iida meninggal pada 19 Jun 2000, pada usia 76 tahun.
Heroes (filem)
Heroes ialah filem Hindi India 2008 yang diarahkan oleh Samir Karnik dan dibintangi oleh Salman Khan, Sunny Deol, Bobby Deol, Preity Zinta, Mithun Chakraborty, Sohail Khan, Vatsal Sheth dan Dino Morea. Filem ini ditulis oleh Aseem Arora. Walaupun pada mulanya ditetapkan untuk dikeluarkan pada 6 Jun 2008, ia ditolak hingga 24 Oktober 2008, hujung minggu pembukaan Diwali. Pada 22 November 2008 skrip Heroes diminta untuk menjadi sebahagian daripada Akademi Sains dan Seni Perfileman.
Premante Idera
Premante Idera (Bahasa Melayu: Inilah cinta, ప్రేమంటే ఇదేరా ) ialah filem drama Telugu yang dikeluarkan pada tahun 1998, yang diterbitkan oleh Burugupalli Siva Rama Krishna dan K. Ashok Kumar di bawah bendera Filem Sri Lakshmi Venteswara, yang diarahkan oleh Jayanth C. Paranjee. Ia dibintangi oleh Venkatesh dan Preity Zinta dalam peranan utama, dengan muzik yang digubah oleh Ramana Gogula. Ia merupakan filem pertamanya sebagai pengarah muzik. Filem itu direkodkan sebagai Super Hit di pecah panggung. Ia dialih suara dalam bahasa Tamil sebagai Nesikiren dan dalam Hindi sebagai Dulhan Dilwale Ki pada tahun 2001. Ia telah dibuat semula di Kannada sebagai O Premave dengan Ravichandran.
Pelakon
• Venkatesh as Murali
Piala Dunia B-17 FIFA 1995
Piala Dunia B-17 FIFA 1995 merupakan Edisi keenam kejohanan, telah diadakan di bandar-bandar Guayaquil, Portoviejo, Quito, Ibarra, Cuenca, dan Riobamba di Ecuador antara 3 Ogos hingga 20 Ogos 1995. Pemain yang dilahirkan selepas 1 Ogos 1978 boleh mengambil bahagian dalam kejohanan ini. Ecuador pada asalnya telah menjadi tuan rumah Piala Dunia B-17 FIFA 1991 tetapi kerana wabak taun, kejohanan tersebut dipindahkan ke Itali.
Pasukan layak
Afrika (Kejohanan Remaja B-17 CAF 1995)
Premante Idera
Pelakon
• Preity Zinta as Shailaja / Shailu
Piala Dunia B-17 FIFA 1995
Pasukan layak
Asia (Kejohanan Remaja B-17 AFC 1994)
Premante Idera
Pelakon
• Satyanarayana as Shailu's grandfather
Piala Dunia B-17 FIFA 1995
Pasukan layak
Eropah (Kejohanan Remaja B-16 UEFA 1995)
Premante Idera
Pelakon
• Srihari as Muralidhar
Piala Dunia B-17 FIFA 1995
Pasukan layak
Amerika Utara, Amerika Tengah dan Caribbean (Kejohanan Remaja B-17 CONCACAF 1994)
Amerika Selatan (Kejohanan B-17 CONMEBOL 1995)
Premante Idera
Pelakon
• Brahmanandam as Avadhani
Piala Dunia B-17 FIFA 1995
Pasukan layak
Oceania (Kejohanan Remaja B-17 OFC 1995)
Premante Idera
Pelakon
• Ali as Ram Pandu
• Chandra Mohan as Subba Rao
Piala Dunia B-17 FIFA 1995
Pengadil
Asia Afrika CONCACAF
Premante Idera
Pelakon
• Ranganath as Venkatramayya
Piala Dunia B-17 FIFA 1995
Pengadil
Amerika Selatan Eropah Oceania
Premante Idera
Pelakon
• Giri Babu as Murali's father
Piala Dunia B-17 FIFA 1995
Penjaring Gol
Daniel Allsopp dari Australia memenangi anugerah Kasut Emas kerana menjaringkan lima gol. Keseluruhannya, 84 gol dijaringkan oleh 57 pemain yang berbeza, dengan hanya salah seorang daripada mereka dikreditkan sebagai gol sendiri.
Premante Idera
Pelakon
• Prasad Babu as Suryam
• Narra Venkateswara Rao as Satyam's father
• Raghunatha Reddy as Murali's Uncle
• Maharshi Raghava as Murali's brother
• Sivaji Raja as Satyam
• Sivaji as Sivaji
• Prasanna Kumar
• Naveen as Sarath
• Gadiraju Subba Rao
• Rama Prabha as Subbammatta
• Rajitha as Shailu's aunty
• Bangalore Padma as Satyam's mother
• Madhurima Sundersen as Lakshmi
• Neelima
• Tarangini as Shailu's friend
Skuadron No.35 (RAAF)
kiri|thumb| Skuadron No. 35 Caribou sedang cuba mendarat semasa Perang Vietnam, 1971 kiri|thumb| RAAF Alenia C-27J Spartan pertama tiba di [[Lapangan Terbang Richmond (Military)|Pangkalan RAAF   Richmond untuk Skuadron No. 35, 2015 ]]
Premante Idera
Pelakon
• Madhu Mani as Shailu's friend
Skuadron No.35 (RAAF)
Skuadron No. 35 ialah unit pengangkutan Tentera Udara Diraja Australia (RAAF). Unit ini telah dibentuk pada 1942 yang beroperasi ketika Perang Dunia Kedua, mengangkut kargo dan penumpang sekitar Australia, New Guinea serta Timur Hindia Belanda yang juga dilengkapi dengan pelbagai pesawat termasuk Douglas Dakota. Ia dibubarkan selepas perang, tetapi telah dibangkitkan semula pada tahun 1960-an untuk perkhidmatan semasa Perang Vietnam, pengangkutan dan operasi pembekalan dengan DHC-4 Caribous untuk menyokong pasukan Australia dan Amerika Syarikat. Skuadron kemudiannya ditambah dengan pesawat "rotary-wing", yang mengendalikan UH-1 Iroquois dalam kedua-dua pergerakan pengangkutan dan senjata api. Pada akhir 1980-an, skuadron itu kembali ke peranan pengangkutan sayapnya. Ia berhenti beroperasi pada tahun 2000, tetapi dibangkitkan semula pada Januari 2013. Pasukan ini dilengkapkan semula dengan pengangkutan Spartan C-27 pada tahun 2015.
Premante Idera
Pecah panggung
Filem itu telah mengumpul saham pengedar sebanyak Rs.85 juta.
Cecair badan
Terdapat kira-kira 6 hingga 10 liter limfa di dalam badan, berbanding 3.5 hingga 5 liter darah.
Piala Dunia B-17 FIFA 1997
Piala Dunia B-17 FIFA 1997 mwerupakan edisi ketujuh kejohanan, ianya telah diadakan di bandar-bandar Kaherah, Ismailia, Alexandria dan Port Said di Mesir antara 4 September hingga 21 September 1997. Pemain yang dilahirkan selepas 1 Jan 1980 boleh mengambil bahagian dalam kejohanan ini.
Penjaring Gol
David dari Sepanyol memenangi anugerah Kasut Emas kerana menjaringkan tujuh gol. Keseluruhannya, 117 gol dijaringkan oleh 73 pemain yang berbeza, dengan hanya salah seorang daripada mereka dikreditkan sebagai gol sendiri.
Teleteks
Teleteks (juga dikenali sebagai teleteks penyiaran) adalah sistem penyampaian maklumat sehala yang sistem pemancarannya dengan menggunakan garis televisyen yang tidak dimanfaatkan dalam penghantaran isyarat imej dan isyarat suara. Isyarat-isyarat teleteks ini ditekankan pada isyarat gambar televisyen dalam bentuk digital, memproses maklumat tersebut dan memaparkan secara grafik di atas skrin. Kandungan yang boleh disediakan melalui teleteks termasuk berita, ramalan cuaca dan maklumat olahraga, harga saham, tinjauan acara, serta teks atau sarikata keterangan adegan untuk orang-orang kurang upaya pendengaran. Biasanya boleh dipaparkan pada saluran 888 atau 777.
Sejarah
Singapura menjadi negara Asia dan Nusantara pertama mengaplikasikan teknologi ini melalui pelancaran khidmat SBCText kelolaan Perbadanan Penyiaran Singapura (SBC) di saluran-saluran SBC5 dan SBC8 pada 1 April 1983. Malaysia memulakan perkhidmatan teleteks Beriteks sendiri berasaskan format Ceefax dikembangkan Perbadanan Penyiaran British di saluran TV3 pada Januari 1985; ia dikelolakan New Straits Times setiap hari dari pukul 4:20 petang hingga 5:20 petang sebelum dilanjutkan kepada saluran-saluran Radio Televisyen Malaysia pertengahan tahun sama.
Di Indonesia pula, Rajawali Citra Televisi Indonesia menpelopori teknologi ini dalam penyiaran negara tersebut dengan kerja sama PT Amcol Graha selaku wakil syarikat Sony di Indonesia saat itu, khidmat ini dilancarkan pada April 1994. Televisi Republik Indonesia juga melancarkan teleteks TVRI-Text pada Ogos tahun sama dengan sokongan teknikal dari PT Pilar Kumalajaya. Kedua-dua perkhidmatan ini diduga sudah tidak beroperasi selewat tahun 2002. BeritaSatu juga pernah memberikan layanan teleteks digital pada pengguna HomeCable (kini First Media).
Dominic Lau Hoe Chai
Datuk Dr. Dominic Lau Hoe Chai adalah Presiden Nasional Parti Gerakan Rakyat Malaysia yang menggantikan Dato' Seri Mah Siew Keong pada tahun 2018 lalu selepas Pilihan raya umum Malaysia ke-14. Beliau telah dilantik sebagai ahli Dewan Negara oleh Yang di-Pertuan Agong Al-Sultan Abdullah pada 23 November 2021.
Kerjaya
Dominic adalah bekas pensyarah di Universiti Teknologi Malaysia, Kuala Lumpur sebelum terlibat dalam politik.
Pilihan raya
Dominic telah bertanding di Parlimen Batu, Kuala Lumpur pada Pilihan raya umum Malaysia 2013 dan Pilihan raya umum Malaysia 2018 di mana beliau telah tewas kepada Tian Chua pada PRU13 dan kepada calon Bebas, Prabakaran Parameswaran yang kemudian menyertai Parti Keadilan Rakyat pada PRU14 dan menyebabkan Parti GERAKAN ketiadaan calon yang menang pada PRU14 tersebut.
Menyokong Tan Sri Muhyiddin sebagai Perdana Menteri
Dominic telah menyatakan sokongan partinya terhadap YAB Tan Sri Muhyiddin Yassin, Perdana Menteri Malaysia ke-8 yang telah berjaya menangani wabak COVID-19 dengan jayanya dengan perancangan yang tersusun dan berpusat bagi memudahkan urusan rakyat. Sokongan tersebut adalah demi rakyat untuk menjaga kestabilan politik dan pentadbiran negara.
Sistem organ
thumb|300x300px| Contoh sistem: sistem saraf thumb|352x352px| Sistem saraf di tempatnya di dalam badan Sistem organ adalah sekumpulan organ yang bekerja bersama sebagai sistem biologi untuk melaksanakan satu atau lebih fungsi. Setiap sistem organ mempunyai tugas tertentu dalam tubuh, dan terdiri daripada tisu tertentu.
Venkatesh Daggubati
Venkatesh Daggubati atau Victory Venkatesh atau hanya Venkatesh (dilahirkan pada 13 Disember 1960) ialah seorang pelakon filem India yang terkenal dengan karya-karyanya di pawagam Telugu. Dalam kerjaya yang merangkumi 30 tahun, beliau membintangi 72 filem. Beliau telah memainkan pelbagai peranan dalam pawagam Telugu dan dalam beberapa filem Bollywood. Beliau telah menerima tujuh Anugerah Nandi dan enam Anugerah Filmfare.
Mansa (gelaran)
kiri|thumb|240x240px| Gambaran [[Mansa Musa, raja Mali dalam peta Atlas Catalan tahun 1375 lakaran Abraham Cresques.]] Mansa adalah sebuah perkataan bahasa Mandinka yang bermaksud "penguasa", lalu ia boleh dianggap setaraf "sultan", "raja", atau "maharaja". Ia digunakan dalam Kerajaan Mali pada zaman Wangsa Keita, yang merangkumi Afrika Barat dari abad ke-15 hingga ke-13. Antara kuasa yang pemilik gelaran mansa punyai ialah untuk melaksanakan keadilan dan memonopoli dagangan, lebih-lebih lagi dalam emas.
Sundiata Keita orang yang pertama yang memperolehi gelaran ini yang diturunkan dalam keturunan Keita sepanjang abad ke-15. Antara mansa-mansa yang masyhur ialah puteranya Wali Keita dan Mansa Musa (Kankan Musa), dengan hajinya telah melakar jalan baru kepada Kerajaannya. Pewarisan Kerajaan Mali dicatatkan dalam catatan sejarawan Tunisia, ibn Khaldun berjudul Tārīkh al-Barbar (تاريخ البربر, "Sejarah Orang Barbar").
Govinda
kiri|thumb| Imej terkenal Govinda, sekarang di [[Jaipur.]] ' dan ' (Sanskrit / Hindi: गोविन्द / गोविंद  dan गोपाल ) (juga dikenali sebagai ) adalah nama Vishnu yang bermaksud Penggembala Lembu dan Pelindung Lembu. Nama-nama ini juga ditujukan kepada Krishna, merujuk kepada kegiatannya yang muda sebagai seorang budak lembu. Nama ini muncul sebagai nama 187 dan 539 nama Wisnu Vishnu di Vishnu Sahasranama. Dewa Vishnu atau penjelmaan lengkapnya Krishna dianggap sebagai Tuhan Tertinggi dalam tradisi Vaishnava dan juga oleh tradisi pan-Hindu.